
Text rozhodnutia
SLOVENSKÁ REPUBLIKA
NÁLEZ Ústavného súdu Slovenskej republiky
V mene Slovenskej republiky
PL. ÚS 7/95 Ústavný súd Slovenskej republiky na neverejnom zasadnutí konanom dňa 2. februára 1995, v pléne zloženom z predsedu JUDr.Milana Čiča a sudcov JUDr. Júliusa Černáka, JUDr. Jána Drgonca, JUDr. Jána Klučku, JUDr. Viery Mrázovej, JUDr. Štefana Ogurčáka, JUDr. Richarda Rapanta, JUDr. Miloša Seemanna a JUDr. Tibora Šafárika, prejednal volebnú sťažnosť politického hnutia Nové Slovensko so sídlom Janáčkova 1, Bratislava, proti výsledku volieb do miestneho zastupiteľstva mestskej časti Devínska Nová Ves Bratislava, konaných dňa 18. a 19. novembra 1994 a takto
rozhodol:
Z r u š u j e rozhodnutie miestnej volebnej komisie zapísané v zápisnici o výsledku volieb do miestneho zastupiteľstva volebného obvodu 02, konaných dňa 18. a 19. 11. 1994 v mestskej časti Devínska Nová Ves, zo dňa 19. 11. 1994 v časti, v ktorej bol za zvoleného vyhlásený pod poradovým číslom 9 za zvoleného vyhlasuje .
, bytom
a , bytom
Odôvodnenie Politické hnutie Nové Slovensko podalo Ústavnému súdu Slovenskej republiky sťažnosť vo volebnej veci. Tvrdí v nej, že pri spočítavaní hlasov odovzdaných v prospech jeho kandidáta
v jednom z volebných okrskov príslušného
volebného obvodu došlo k omylu, následkom ktorého nebolo v jeho prospech pripočítaných celkove 70 hlasov voličov. Pri predbežnom prejednaní sťažnosti bolo skonštatované, že sú splnené podmienky konania tak, ako to vyžadujú príslušné ustanovenia Zákona Národnej rady Slovenskej republiky č. 38/1993 Z. z. o organizácii Ústavného súdu SR, o konaní pred ním a o postavení jeho sudcov. Ústavný súd vykonal dokazovanie skonštatovaním obsahu čestného prehlásenia , predsedníčky okrskovej volebnej komisie č. 6 mestskej časti Devínska Nová Ves, obsahu zápisnice miestnej volebnej komisie volebného obvodu 02, spísanej dňa 19. 11. 1994 v mestskej časti Devínska Nová Ves, obsahu zápisnice okrskovej volebnej komisie okrsku č. 6, spísanej dňa 19. 11. 1994 v Devínskej Novej Vsi, obsahu stanoviska , poslanca pôvodne vyhláseného za zvoleného a obsahu hlasovacích lístkov, odovzdaných vo volebnom okrsku č. 6 mestskej časti Devínska Nová Ves vo voľbách do miestneho zastupiteľstva. vo svojom vyjadrení uviedol, že sa považuje za riadne zvoleného, pretože jeho zvolenie potvrdili okrsková i miestna volebná komisia; výsledok volieb bol vzatý na vedomie poslancami hnutia Nové Slovensko bez akéhokoľvek protestu a on sám spolu s inými, riadne zložil predpísaný sľub. Z obsahu zápisnice okrskovej volebnej komisie volebného okrsku č. 6 v Devínskej Novej Vsi vyplýva, že pre kandidáta č. 26 -
- bolo odovzdaných
26 platných hlasov ako pre kandidáta na poslanca miestneho zastupiteľstva. Pre menovaného kandidáta bolo vo volebných okrskoch č. 5 a č. 7 volebného obvodu II, ktoré

spolu s okrskom č. 6 tento obvod tvorili, odovzdaných 72 a 50 platných hlasov, čo spolu predstavovalo 148 platných hlasov. Počet odovzdaných hlasov vo volebných okrskoch č. 5 a č. 7 nebol sťažovateľom spochybnený a ako taký nebol predmetom skúmania ústavným súdom. Zo zápisnice miestnej volebnej komisie volebného obvodu 02 - Devínska Nová Ves vyplýva, že v tomto volebnom obvode malo byť zvolených 9 poslancov. Počet odovzdaných platných hlasov určil poradie kandidátov, z ktorých kandidát na 9. mieste obdržal 209 platných hlasov. Kandidát
sa umiestnil na 14. mieste so
spomínanými 148 platnými hlasmi a na tomto mieste bol zaradený medzi náhradníkov. Pri kontrole hlasovacích lístkov, odovzdaných v preskúmavanom volebnom okrsku č. 6 ústavný súd zistil, že celkovo bolo odovzdaných 283 hlasovacích lístkov; pre kandidáta sťažovateľa
bolo odovzdaných 95 platných hlasov; v záujme
zistenia a prípadného vylúčenia neoprávneného zásahu do hlasovacích lístkov vykonal ústavný súd kontrolu porovnaním vykázaného počtu odovzdaných hlasov pre jednotlivých kandidátov v zápisniciach so stavom zisteným pri kontrolnom prepočítavaní. V konaní pred ústavným súdom sa teda potvrdilo, že kandidátovi, ktorého na funkciu poslanca mestského zastupiteľstva kandidovalo politické hnutie Nové Slovensko, omylom nebolo pripočítaných 69 jemu odovzdaných platných hlasov, konkrétne vo volebnom okrsku č. 6. Rozdiel jedného hlasu oproti tvrdeniu v sťažnosti možno považovať za bezvýznamnú okolnosť. V dôsledku uvedeného tento kandidát získal v skutočnosti 217 platných hlasov. Podľa počtu platných hlasov odovzdaných ostatným kandidátom ho tento počet zaraďuje na 8. miesto spomedzi deviatich zvolených poslancov. Napokon v dôsledku toho klesol
s
počtom hlasov 209 na miesto 10., nebol teda zvolený. Podľa § 39 ods. 2 písm. e) Zákona Slovenskej národnej rady č. 346/1990 Zb. o voľbách do orgánov samosprávy obcí, sa do zápisnice okrskovej volebnej komisie o hlasovaní uvedie počet platných hlasov odovzdaných pre jednotlivých kandidátov do obecného (mestského) zastupiteľstva. Rovnaký údaj sa uvedie v zmysle § 42 ods. 2 písm. e) aj do zápisnice miestnej volebnej komisie o výsledku volieb vo volebnom obvode. Podľa

§ 44 ods. 1 citovaného zákona sú za poslancov obecného (mestského) zastupiteľstva zvolení kandidáti, ktorí získali vo volebnom obvode najväčší počet hlasov. Citované ustanovenia majú na mysli údaje zodpovedajúce skutočnosti. Ak sa v dôsledku volebnej sťažnosti zistí, že rozpor medzi skutočnosťou a zápisom má za následok, že došlo k chybnému zoradeniu kandidátov po zistení výsledkov volieb, ústavný súd v súlade s ust. § 63 ods. 1 písm. c) zákona č. 38/1993 Z. z. zruší v dôsledku toho vydané rozhodnutie volebnej komisie a vyhlási za zvoleného toho, kto bol riadne zvolený podľa zásady, uvedenej v § 44 ods. 1 zákona č. 346/1990 Zb.. Dokazovanie vykonané pri prerokovávaní tejto volebnej sťažnosti preukázalo, že podľa počtu platných hlasov odovzdaných v prospech
, mal byť
tento zaradený medzi 9 poslancov, ktorí boli riadne zvolení do miestneho zastupiteľstva v mestskej časti Devínska Nová Ves vo volebnom obvode č. II. P o u č e n i e : Proti tomuto rozhodnutiu nemožno podať opravný prostriedok. V Košiciach, 2. februára 1995

Zdroj: KAUZIS.SK – https://www.kauzis.sk/judikatura/r/ECLI:SK:USSR:1995:PL.US.7.1995.1 (dáta aktuálne k 10. 11. 2026). Záväzné je znenie zverejnené súdom.




